# data[].attributes.body
Vidimo se u ponedjeljak :)

# data[].attributes.body
Dragi produženi,
još nas samo par dana dijeli od povratka u školske klupe. Kako bismo u školi bili što sigurniji i mirniji važno je da se svi pridržavamo dogovorenih pravila. Ona su malo drukčija od onih na koja smo navikli, ali ubrzo ćemo usvojiti i nova.
Vaš današnji zadatak je pogledati i proučiti prezentaciju i pripremiti se za povratak.

# data[].attributes.body
Danas čitamo priču o patuljku koji je morao ostati kući. Nadam se da je patuljak bio odgovoran i vrijedan kao i svi vi. To ćete mi ispričati kada pročitate priču :)
Pogledajte i crtani film o Snjeguljici i koliko ono patuljaka? Odigrajte igru i prisjetite se najdražih likova iz bajki.
Ostatak dana uživajte.

# data[].attributes.body
Dragi moji još malo i vraćamo se u školske klupe. Nadam se da se veselite jednako kao i ja. Kroz ovaj tjedan još ćemo malo ponoviti sve što smo učili kroz godinu. Za početak prolistajte dobro vam znanu knjigu o ABECEDI i ponovite ta čarobna slova koja smo sada sva naučili. Ponovite i pjesmicu jer uz glazbu sve lakše ulazi u uho. :)
I još samo jedan fantastičan izazov koji želim da isprobate.
Ostatak dana uživajte na suncu.

# data[].attributes.body
Evo nas na početku novog tjedan. Nadam se da ste se preko vikenda svi dobro odmorili i da ste spremni za ovotjedne izazove. Za početak trk u sobu po plišanca i skupa se razgibajte kako bi svi izazovi današnjeg dana bili savladani s lakoćom.
Popijte čašu vode, pustite plišanca da se odmori, a vi klik na igru i pomozite kokama da ih lija ne ulovi i tako ponovite matematiku.
Pročitajte slikovnicu Slon kojeg nisu slušale noge, potom odgovorite na pitanja u kvizu i provjerite koliko ste pažljivo pročitali slikovnicu.
Ostatak dana uživajte :)

# data[].attributes.body
Draga djeco i dragi roditelji,
danas imate zajednički zadatak jer slavite samo vaš dan. Otvorite prezentaciju i uživajte obiteljski u ovom najveselijem petku.
Uživajte u family pjesmi iz meni jako dragog filma i crtića o neobičnoj obitelji, a ako stignete pogledajte i crtani film.
“Obitelj je jedno od remek-djela prirode”.
George Santayana
Veliki pozdravi od mene i moje obitelji <3

# data[].attributes.body
Dragi klinci,
još dva dana i zasluženi vikend je tu. Današnja prezentacija vodi vas pod jedno čarobno stablo koje umjesto plodova daje mnoštvo aktivnosti. Nisu teške, stoga uživajte u njima.
Velike, sunčane pozdrave šalje vam produžena uči :)

# data[].attributes.body
Draga dječice,
već smo na polovici ovog tjedna. Bravo, svaki dan ste jako vrijedni.
Danas vas očekuje malo zabavnog ponavljanja i neizostavnog igranja.
Otvorite prezentaciju, odradite zadatke, a potom brzo van na Sunce. Ono je samo za vas granulo kako bi mogli protegnuti svoje nožice i napuniti glavice kisikom.
Uživajte ostatak dana.
I ne zaboravite se puuuuuuuuno i glasno smijati. Smijeh je lijek :)
Voli vas učiteljica Margareta.

# data[].attributes.body
Dragi moji produženci,
danas obilježavamo jedan poseban dan i slavimo posebne ljude. Otvorite prezentaciju i otkrijte tko su naši heroji.

Ostatak dana osim uživanja vježbajte čitanje. Zapamtite, svakog dana čitajte 30 minuta jer djeca koja čitaju postaju ljudi koji znaju.
I čestitajte herojima njihov dan i razveselite ih. Sada im je naša podrška najpotrebija.

# data[].attributes.body
Draga djeco,
počinje još jedan radni tjedan za vrijedne i pametne glavice. Ako ste odradili sve što su vaše učiteljice pripremile za danas zavirite u prezentaciju i krenite u jednu neobičnu šetnju. Ostatak dana provedite uz društvene igre, dobru knjigu ili crtani film jer nam kiša ne dopušta da izađemo na igru.
Kišne pozdrave sa Kastva šalje vam uči Margareta.
Nedostajete mi sve više.

# data[].attributes.body
Draga djeco,
napokon vikend. I to najljepši za vaše mame. Zagrlite ih i čestitajte im Majčin dan.
Uživajte uz prezentaciju i iskoristite vikend za ljubav, igru i smijeh.
Voli vas vaša uči :)

# data[].attributes.body
Dragi učenici,
bliži se kraj još jednog virtualnog tjedna. Danas se zabavite vozeći avion i ponavljajući zbrajanje i oduzimanje brojeva do 20. Pazite da pogodite samo one balone koji su ispravni. Nakon toga pročitajte kratku priču o malom mačetu, velikom psu i ne baš dobrim dječacima te riješite kviz s desne strane teksta.
Zabavite si i uz Ježevu kuću, crtani film Eve Cvijanović o dobro nam poznatom ježu i njegovoj kućici.
Ostanite veseli i vrijedni.
Puse od učiteljice.

# data[].attributes.body
Draga dječice,
kroz ovu zanimljivu potragu ponovite naučeno i zabavite se. Ostatak dana želim da trčite, vozite bicikl, igrate društvene igre i puuuuuno se smijete.
Uskoro smo opet zajedno.
Najveće puse šalje vam učiteljica Margareta.

# data[].attributes.body
Dragi učenici,
danas se obilježava Dan vatrogasaca. Nemate mnogo posla. Samo otvorite prezentaciju i ponovite sve što znate o tom vrlo opasnom poslu.
Biti VATROGASAC je iznimno časno, ali i vrlo odgovorno i opasnostima izloženo zanimanje. Budite oprezni u rukovanju zapaljivim sredstvima. Slušajte svoje roditelje i ne zaboravite važne brojeve telefona.

# data[].attributes.body
Draga djeco,
nadam se da ste lijepo proveli produženi vikend i malo se odmorili. Sada napunjenih baterija možemo dalje u ovotjedne pobjede.
Jučer, 3.svibnja obilježavao se Svjetski dan SUNCA. Jeste li znali da se u svijetu zvijezda Sunce ubraja u manje zvijezde i smatra se patuljkom. Nevjerojatno, a ogromno je. Puno veće od površine Zemlje. Pogledajte prezentaciju i naučite ponešto o toj zvijezdi koja nam život znači.
Ako kod kuće imate printer ispišite si crtež koji je umjetnica Nina Vukčević nesebično podjelila s nama. Obojite po želji, potrudite se čim više i spremite crtež sa strane na sigurno. Uskoro ćemo ga pokloniti osobi koja je pored Sunca vaše najveće Sunce :) Ako nemate printer ne očajavajte, neka vas umjetnica inspirira, a vaš crtež neka bude iz srca.
Ostatak dana ulovite koju zraku  Sunca, napunite se vitainom D i uživajte!!
Neka vas note omiljenih Beatlesa razvedre kao i mene :)

# data[].attributes.body
Dragi učenici,
zasluženo ste dočekali kraj ovog radnog tjedna. Bravo, svi se bili jako marljivi.
Sutra, u petak slavimo Praznik rada ili 1.Maj. Pogledajte prezentaciju i naučite nešto o tom prazniku neobična imena. Prazniku koji slavi rad, a nitko ne radi. Zanimljivo, zar ne?
Danas nemate posla, zaslužili ste odmor, ali svakako možete nekome uljepšati dan. Pomozite roditeljima, izradite razglednicu i ubacite ju u sandučić nekome koga želite razveseliti, nazovite baku i djeda ili prijatelja i radujte se zajedno.
Ostatak dana uživajte u suncu koje je otjeralo jučerašnje kišne oblake.
I ne zaboravite, plešite, pjevajte, smijte se. Brže će proć.
Voli vas učiteljica Margareta.
"Odaberi posao koji voliš i nećeš morati raditi niti jedan dan u svom životu "
Voltaire

# data[].attributes.body
Draga dječice,
danas se obilježava Svjetski dan plesa. Vaš je zadatak pogledati prezentaciju i uživati. Pustite glazbu koju volite i zaplešite s ukućanima.
"Plesanje je poput stvaranja skulpture koja je vidljiva samo na trenutak"
Erol Ozan, pisac.

# data[].attributes.body
Sve što danas morate raditi nalazi se u ovoj prezentaciji. Slušajte, gledajte, igrajte se i vježbajte. I ne zaboravite...puno se smijte!!!
Voli vas uči Margareta

# data[].attributes.body
Drage moje vrijedne pčelice. Ne početku smo još jednog virtualnog tjedna u kojem ćemo naučiti mnogo novih stvari. Najprije se razgibajte nekim vama već poznatim i dragim vježbicama ili inspiraciju potražite ovdje.
A sada na posao.  Složite puzle i otkrijte temu današnjih aktivnosti. Pogledajte filmić i naučite nešto o tim malim, vrijednim životinjicama kojima prijeti izumiranje ako ih ne budemo štitili. Zaigrajte kviz i provjerite svoje znanje. Sretno!
A uz malo papira, vremena i mašte nastane prava zabava. Pogledaj, pokušaj i zabavi se.
Sada pročitaj ove stihove i pokušaj pogoditi o kojem se crtanom filmu radi.
U nekoj zemlji tko zna gdje,
u nekom svijetu tko zna kad,
mala je pčela živjela
O njoj se priča još i sad...
Pogledaj kako je izgledao taj crtani film kada su tvoji roditelji bili djeca, a kako isti crtić izgleda sada kada ste vi djeca.
Nagovorite mamu na ukusan kolač za slađi početak tjedna. Ovdje vas čeka jedan medeno čokoladni recept koji možete iskušati.

# data[].attributes.body
Dragi učenici,
stigao je još jedan petak. Danas vas očekuje samo malo ponavljanja. Zaigrajte novo vješalo i otkrijte dijelove tijela, potom ih u ovoj igri spojite sa likovima djece.
I matematička spajalica za kraj.
Uživajte u vikendu :)
Ljubi vas učiteljica Margareta

# data[].attributes.body
Dragi učenici,
danas nas očekuje još jedan važan dan koji obilježavamo kroz godinu. Naime, 23. travnja obilježava se Svjetski dan knjige. Da smo u našoj učionici broj 7 imali bi našu omiljenu čajanku, obzirom da nismo skupa imat ćemo virtualnu.
Otvorite prezentaciju, pripremite čaj i uživajte u aktivostima.
Ako vam ne smeta glazba dok čitate, ovdje vas čekaju klasične skladbe spremne da vas svojim notama odvedu u maštu.
I ne zaboravite, djeca koja čitaju postaju ljudi koji znaju :)
Ostatak ovog sunčanog dana uživajte.
Voli vas uči :)

# data[].attributes.body
Draga dječice,
danas obilježavamo vrlo važan dan. Dan planeta Zemlje. I sami znate kako je Zemlja jedino mjesto na kojem možemo živjeti. Pa čuvajmo ju i pazimo jer ona nam je jedina. Pogledajte ovu interaktivnu prezentaciju, naučite nešto novo i ponovite nešto već naučeno.
Učinite nešto lijepo za naš Plavi planet. Ako ne znate kako, ovo mudro stablo i ptičice na njemu će vam pomoći.
Uživajte u ostaku dana.

# data[].attributes.body
Dragi učenici,
nadam se da vam se svidio jučerašnji escape room. Danas vas očekuje opet malo laganog ponavljanja. Prije nego krenemo razgibajte se uz ovu omiljenu vam pjesmu i pokušajte naučiti plesne pokrete. Onima kojima se ne pleše pokušajte uvježbati ovaj plank izazov sa  ili neku njegovu varijantu i učvrstite cijelo tijelo. Nagovorite roditelje da vježbaju s vama.  Pogledajte Čarobnu ploču i ponovite izjavne, upitne i usklične rečenice s Pjerom. Sigurna sam da će vas njegove rečenice i nasmijati. Otvorite kviz i provjerite svoje znanje o rečenicama.
Ostatak dana uživajte.
Velike puse od učiteljice.
#samoljubav

# data[].attributes.body
Dragi moji đaci,
novi tjedan, novi izazovi. Nadam se da ste se bar malo odmorili tokom ovog kratkog vikenda.
Ako ste odradili sve što su zadale vaše učiteljice, odmorite se, razgibajte se ovim dance izazovom, a potom otvorite prezentaciju, pažljivo pratite upute i pobjegnite dosadi.
Ugodan vam ostatak ovog oblačnog dana.
Velike puse od uči.

# data[].attributes.body
Dragi učenici,
stigla nam je i radna subota, no ipak je vikend pa vas neću previše gnjaviti.
Ovdje vas čeka dirljiv kratki animirani film Wings (Krila) o prijateljstvu. Zaigrajte igru o prijateljstvu i sletite samo na prave oblačiće. Ne zaboravite se javiti katkad prijateljima, sigurna sam da će se obradovati pozivu ili poruci.
Prije spavanja poslušajte i pročitajte ovu audio priču Naranča za sve koja govori o dijeljenju s drugima.
Uživajte u vikendu uz pjesmu benda Queen :)
“Prijateljstvo nam pokazuje da ni u jednoj tuzi ni radosti nismo sami.”
Pam Brown

# data[].attributes.body
Draga dječice,
stigao je još jedan petak. Nešto manje veseo nego li oni u našoj učionici, ali potrudit ću se popraviti vam ga. Ovdje vas čeka prezentacija sa divnim animiranim filmom "Nešto". Pogledajte ga, razmislite i krenite na aktivnosti koje vas očekuju.
Vrijeme je da se razgibate. Pogledajte video i pokušajte zaplesati s njima. Možda se među vama krije novi supertalent :)
Budite strpljivi, brzo će proći. Volim vas i šaljem najveće poljupce.

# data[].attributes.body
Dragi produženci,
bližimo se kraju još jednog radnog tjedna. Prije nego prionete na posao razgibajte se s majmunčićem.   Sada kada ste pomogli kisiku da dodje do svih stanica u vašem tijelu otvorite prezentaciju koja vas ovdje čeka i pokušajte prvi doći do blaga tako što ćete pokazati matematičke vještine i znanja.
A sad gasite ekrane, pojedite jabuku, roditelja za ruku i van na zrak.
Veliki zagrljaj od vaše uči. Jako mi nedostajete svi.

# data[].attributes.body
Dragi učenici,
danas, 15. travnja obilježava se Svjetski dan umjetnosti. Poigrajte vješalo i pokušajte otkriti ime umjetnika koji bi danas slavio rođendan da je živ. Samo jedna mala pomoć. Njegova se najpoznatija slika čuva u pariškom muzeju Louvre i prvi je nacrt za padobran upravo baš njegov. Obožavao je letenje. A sad zaigrajte.
Naučite nešto o njemu klikom na ovu prezentaciju.
Ostatak dana uživajte :)
Zagrljaji i poljupci od učiteljice Margarete.

# data[].attributes.body
Draga djeco,
nadam se da ste ove mini raznike proveli fantastično. Znam da nam se dani i ne razlikuju u mnogočemu jedni od drugih, ali vjerujem da se snalazite odlično i da ne dopuštate dosadi da vam pokuca. Za tjeranje dosade pomoći će vam i društvene igre. Međunarodni dan društvenih igara obilježio se 11. travnja, a kako se nismo mogli igrati u našoj "sedmici" vrijeme je da izvučete svoje igre s polica i pobijedite nekoga od ukućana.
Jeste li znali da je Šah igra koja se pojavila davne 1475. godine na dvorovima kraljeva i plemića. Pa sretno vam, odigrajte kao kraljevi :)
Otvorite lino i napišite par rečenica o tome kako ste proveli mini praznike. Veselim se. Ostatak dana odmarajte. Za laku noć pogledajte kratki animirani film o prijateljstvu i ne zaboravite katkad nazvati svoje prijatelje.
Zagrljaji od učiteljice Margareta.

# data[].attributes.body
Draga moja dječice,
znam da se i vi ovim praznicima najmanje veselite, ali moramo biti sretni što smo zdravi. Vrijeme će nagraditi naše strpljenje. Ostanite doma i  čuvajte se. Prošećite s roditeljima po šumi i osluškujte prirodu, specite neki fini kolač ili pogaču, ukrasite dom i uživajte u nadolazećim danima.
Pogledajte prezentaciju i zabavite se.
Sretan Uskrs svima koji slave i veliki zagrljaji od učiteljice Margarete

# data[].attributes.body
Dragi učenici,
ovim putem šaljem isprike za neaktivnu srijedu u produženom boravku.
Naime, učiteljicu je izdala tehnika pa nisam uspjela podignuti pripremljene zadatke :)
Aktivnosti pripremljene za danas odradite kad stignete ili kad vam dosada pokuca na vrata. Sigurna sam da će vam igre biti zabavne.
Provjerite koliko znate o svom gradu u ovom kvizu. Ono što ne znate ili niste sigurni priupitajte roditelje, sigurna sam da oni znju :)
Zaigrajte ovaj memori, pronađite svog omiljenog dječjeg junaka i usput ponovit likove iz bajki, časopisa ili crtanog filma.
Ne zaboravite ponavljati matematiku. Zavrtite kotač i brzinski provježbajte zbrajanje i oduzimanje do 10.
Uživajte u danu :)
Uči Margareta

# data[].attributes.body
Dragi produženci,
danas se obilježava Svjetski dan zdravlja. U ovo vrijeme kada zbog svog i tuđeg zdravlja moramo ostati doma važno je svakodnevno brinuti o svom tijelu i organizmu. Kojom ćete vi aktivnošću razveseliti svoje tijelo, kojom zdravom namirnicom ćete obradovati svoje mišiće i kako ćete brinuti o svojoj higijeni??
Nacrtaj, opiši, fotografiraj, ili samo ostavi komentar. Važno je da se čuvate i mislite na sebe i druge.
Pogledajte prezentaciju o zdravlju i prisjetite se svega što znate. Provedite vrijeme na Suncu u dvorištu ili na balkonu. Skupite snagu i energiju za ostatak tjedna. Držite se podalje od ljudi i obavezno nakon igre operite ruke vodom i sapunom.
Šaljem vam virtualni zagrljaj u iščekivanju pravog.

# data[].attributes.body
Dragi đaci,
zakoračili smo u još jedan tjedan virtualne nastave. Sigurna sam da vam sad već sve ide kao od šale.
Vrijeme je za razgibavanje. Ustanite, pokrenite ovu bebsku pjesmicu i plešite, skačite, vrtite se. Nemojte se zaboraviti zalediti kada čujete FREEZE :)
U petak ste poslušali i pogledali Crvenkapicu. Ako imate priču kod kuće pročitajte ju s roditeljima ili sami, ako nemate možete ju čitati ovdje. Sada riješite kviz i provjerite koliko ste pažljivo gledali, slušali i čitali :) Sretno!
Pokažite mi kakvi ste matematičari u ovoj igri i nemojte biti pojedeni.
Bravo, bili ste vrijedni. Prije spavanja pogledajte ovaj kratki, ali slatki  crtani film i razmislite je li ovčica broj 100 ispravno odlučila? Svoje mišljenje slobodno obrazložite u komentaru dolje.
Uspješan tjedan želi vam uči :)

# data[].attributes.body
Pozdrav veseli produženci :)
Pravo je vrijeme za razgibavanje cijeloga tijela. Pravilnim disanjem unesite u svoja tijela dovoljno kisika kako bi uspješnije usvajali nova znanja. Vježbajte s našim majmunčićem.
Jučer, 2.4. osim Međunarodnog dana dječje knjige obilježavao se i Dan svjesnosti o autizmu.  Pogledajte video Što svako dijete s autizmom želi da znamo? i prisjetimo se da smo svi različiti na svoj način. Poštujmo to!
Ponovite na brzinu koliko poznajete proljeće i matematičke pojmove, a onda na igranje. Zatvorite knjige i bilježnice, ugasite sve ekrane i izvucite iz sobe neku igračku s kojom se dugo niste igrali.
I još samo ovo :) ako ne možete zaspati šalica mlijeka i priča za laku noć mogu pomoći. Zavirite u našu učionicu (u koju se može u svako doba) i poslušajte bajku o omiljenoj nam djevojčici crvene kapice u izvedbi kazališne glumice Sabine Salamon.
Laku noć i slatki snovi :)

# data[].attributes.body
Dobar dan draga djeco :)
Danas obilježavamo  Međunarodni dan dječje knjige. Obzirom se na ovu situaciju nitko nije mogao pripremiti i prikupiti dovoljno knjiga, šaljem opet jednu on line. Kada se vaši junaci nađu u problemu, vi im pomozite da nastave put tako što ćete riješiti zadatak. Pročitajte Veliku želju, Maše Ogrizek.
Međunarodni dan dječje knjige slavi se 2. travnja upravo na rođendan jednog od najpoznatijih pisaca bajki za djecu Hans Christiana Andersena pa ovdje poslušajte i pogledajte kako naša divna glumica Jelena Lopatić priča i glumi upravo njegovu Palčicu. Nadam se da ćete uživati kao i ja.
Danas samo čitajte, gledajte i slušajte, ali budite pažljivi jer vas sutra očekuju zadaci o ovome danas :)
Udahnite sunce, mahnite mi kroz prozor i vidimo se uskoro barem preko video poziva.
Jako mi nedostajete, puse i mahanje!!!
Vaša učiteljica Margareta.

# data[].attributes.body
Bok draga djeco!
Čudno jutro. Probudila me buka ispred vrata. Grebanje nalik mačjem. Kada sam otvorila vrata ugledala sam SLONOROGA. Da, ni manje ni više nego baš njega. Jeste li ga i vi možda vidjeli?
:):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):):)
Znate li kako se naziva današnji dan? Pobjedite u igri vješala i otkrijte.
Pravo ime mu je Međunarodni dan šale ili Dan ludosti. Nadam se da ste nekoga nasamarili i nasmijali se do suza.
Ne zna se točno kada se počeo obilježavati, ali priča kaže da se prije 500 i više godina početkom travnja održavao festival ludosti zvan ''Quirinalia''. Upravo te godine francuski kralj Karlo Deveti je predstavio novi kalendar po kojemu je početak Nove godine pomaknut sa 1. travnja na 1. siječnja.
Oni koji su Novu godinu i dalje slavili 01. travnja bili  su prvotravanjske budale.
Sada se malo razgibajte uz ovu Zumba vježbu. Ako vam nedostaje materijala za čitanje prelistajte on line Smib ovdje.

# data[].attributes.body
Dobro jutro :)
Od posla za danas imate malo zabavnog ponavljanja. Uspoređivanje brojeva do 20 ponovite ovdje. Skoncentrirajte se , raspetljajte ove rečenice i ponovite čitanje.
A sada poslastica za cure (pogotovo Teu). Dečki oprostite, ali pogledajte i vi :) Ovdje je divna predstava Kazališta sjena VERBA. Pogledajte video i pokušajte naučiti nešto novo. Poigrajte se sjenama.
Uživajte u danu,
Puse od uči.

# data[].attributes.body
Dobro jutro draga djeco. Želim Vam veseo i uzbudljiv tjedan.
Tjelovježbom pozdravite novi dan i novi tjedan. Pripremite svoj um i tijelo za aktivnosti ovom jutarnjom jogom.
Sve što vas danas očekuje u našem zabavnom kutku nalazi se u ovoj prezentaciji.
Virus koji nas je razdvojio i dalje je tu oko nas. Opreza nikad dosta pa predlažem da  pročitate i ovu lijepu slikovnicu o ne takoj lijepoj temi.
Nastavite biti znatiželjni, vrijedni i ustrajni.
Ukoliko trebate bilo kakvu pomoć slobodno mi se obratite.
Veliki zagrljaj pun energije za cijeli tjedan šalje vam uči Margareta.
A sada maknite ekrane i igrajte se :)

# data[].attributes.body
Draga dječice, stigao je i veseli petak.
Danas ne morate ništa. Kada obavite ono što su vam zadale vaše učiteljice, odmarajte. Pročitajte neki dobar strip, poigrajte društvene igre s ukućanima, izađite na balkon i udahnite proljeće. Znam da se teško svakodnevno zabavljati samo u kući, ali budite kreativni i pobijedite dosadu.
Vaša je kućica vaš dvorac !! :)
Ljubi vas i voli vaša uči Margareta :*
P.S. Evo ipak nešto za zabavu.

# data[].attributes.body
Dobro jutro dragi učenici :)
Kako biste u ovo kišno jutro navukli osmijeh na lice prisjetite se naše vježbe pozdrav Suncu i pozovimo ga tako da se vrati na naše prozore.
Kada obavite sve što su Vam zadale vaše učiteljice zavirite u naš produženi i pronađite nešto zanimljivo.
Za početak ponovimo matematičke pojmove. Sjećate se onih dooooosadnih riječi s kojima sam gnjavila...pribrojnik, umanjenik, zbroj...!! Poigrajte vješala i probajte ih otkriti. Zatim se udobno smjestite na kauč i ponovno ugostite kazalište u svom domu. Danas ćete ugostit ni manje ni više nego Gradsko kažalište lutaka Rijeka s predstavom Wanda Lavanda koju možete pogledati ovdje. Ako ste predstavu već gledali možete se opustit uz Šporkoga Špiru i neposlušnu Tonku koje u vaš dom donosi Gradsko kazalište lutaka Split, a pogledajte ju ovdje.
Izradite svoje lutke, postanite glumci i uveselite večer svojim ukućanima predstavom koju ste sami osmislili. Ovdje pronađite ideje kako izraditi lutku zijevalicu od papira. Ako znate neki drugi način izrade lutaka slobodno podijelite s nama u komentarima.
Veliki zagrljaj od učiteljice Margarete.

# data[].attributes.body
Pozdrav dragi đaci!
Na polovici smo  drugog virtualnog radnog tjedna. Kako dosada ne bi postala vaša prijateljica ponovite abecedu čitajući prekrasnu knjigu Zvonimira Baloga Male priče o velikim slovima. Pogledajte i ovu genijalnu interpretaciju nagrađivanog kazališnog glumca Jerka Marčića. Izaberite priču (slovo) koja vam je bila najzanimljivija i nacrtajte ju.
Iako nas Zima još jednom želi pozdraviti, proljetnice nam se smiješe. Zaigrajte vješalo i otkrijte koja :) Iznenadite mamu i napravite joj buketić. Izradite skrivenu proljetnicu od papira. Ako ne znate kako kliknite ovdje i saznat ćete da je lako.
Zagrljaj od vaše uči :)

# data[].attributes.body
I super heroji vježbaju jogu, zato trk po prostirku za vježbanje, skinite čarape, duboko udahnite i krenite.
Nakon vježbanja složite puzle, kada otkrijete što puzle skrivaju napišite na papir, u komentar ili svoju bilježnicu iz hrvatskog jezika par rečenica o tome što na slici vidite. Ne zaboravite vježbati matematiku. Usmeno , kroz igru, dok vježbate ili perete zubice. Ako vam je to već dosadilo ovdje je igra pa se malo zabavite.
Ne zaboravite čitati. Svaki dan barem petnaest minuta. Kada vam ponestane knjižica za čitanje javite mi se pa ćemo pronaći pokoje on line izdanje i podijeliti u našoj virtualnoj učionici.
Čuvajte se, grijte se i ostanite doma.
Najveći poljubac šaljem burom. Hvatajte! :)

# data[].attributes.body
Svakog dana ovdje ćete pročitati neku zanimljivu pitalicu, zagonetku ili neobičnu informaciju. Slobodno komentirajte ili napišite nešto što ne znamo :)

Otkrijte skrivenu riječ i saznajte odakle dolazi sva voda koja je na planeti Zemlji.
Posve mirno tamo nije,
tamo noć se svagdan krije.

Probajte se prisjetit na koji način se to događa, razgovarali smo o tome u školi.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~
Otkrijte skrivenu riječ i napišite ju u komentaru ispod rubrike.
Loptica visoko kad skače pogoditi ju može.

Jeste li znali da je najmanja ptica na svijetu Bumbarski kolibrić. Ujedno i jedina koja može letjeti unatrag. Živi na Kubi, velika je samo 5 cm, ali može  letjeti gotovo 80 km/h.
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~

Jeste li znali da se prvi strip na svijetu zvao Žuti klinac.  Lik dječaka u žutoj spavaćici osmislio je autor  Richard F.Outcault, a govorio je o siromaštvu u gradu New Yorku.
Ne zaboravite na čitanje. Stripovi, dječji romani, bajke, basne, časopisi i mnoge druge zanimljive knjižice samo čekaju da vas odvedu u magični svijet mašte.
Moja književna preporuka za ovaj vikend su stripovi Luke Pearsona o djevojčici Hildi.
Uživajte!!!
~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~~

# data[].attributes.body
Dobro jutro draga djeco,
nadam se da ste se odmorili i pripremili za ovotjedne izazove.
Jučer, 22.3. obilježili smo Dan voda. Jeste li znali da se vruća voda smrzava brže od hladne? Prilika za eksperimentiranje u kuhinji :) Slične pokuse izvodili smo u razredu, sada pokušajte uz pomoć roditelja, a u komentaru mi napišite što ste otkrili. Ideje za vodeno eksperimentiranje pronađite ovdje.
No prije nego postanete pravi mali znanstvenici pretvorite se u morske životinje i razgibajte se vodenom jogom.
Pogledajte prezentaciju, pročitajte divnu priču Luke Paljetka i poigrajte se proljetnicama.
Osim proljetnicama poigrajte se i brojevima. Nauči brojeve od 11 do 20, potom pronađite dvije igraće kocke i sami smislite igru s brojevima. Ukoliko se ne možete ničega sjetiti nazovite prijatelja ili prijateljicu  iz razreda, porazgovarajte, možda baš on ili ona ima odličan prijedlog :)
Uživajte u proljeću makar i kroz prozor, pomirišite cvijeće na balkonu, dozvolite da vam bura promrsi kosu, zamislite da ste na oblaku i otputujte daleko.
Neka vas mašta nosi svuda,
sada kada ne možete nikuda.
Poslušajte proljetni valcer i zaplešite.
Odšećite do kauča, pravite se da ste u kazalištu i uživajte u predstavi Stonoga Goga.

Pozdrav od uči Margarete :)

# data[].attributes.body
Dobro jutro,
sad kada ste navukli različite čarapice pozdravite Sunce ovom vježbom. Jeste li znali da se na prvi dan proljeća obilježava i Svjetski dan šuma? Uživajte u prvom danu proljeća i Međunarodnom danu sreće koji se također danas obilježava :)
Igrajte društvene igre, napravite utvrdu od jastuka i prekrivača na balkonu ili u dvorištu, čitajte, maštajte, poljubite roditelje i budite sretni.
Ako vam se bude dalo zaigrajte igru i ponovite matematiku ;)

# data[].attributes.body
Dragi prvaši, bili ste odlični ovaj tjedan. Prije zasluženog vikenda i danas naučite nešto novo te ponovite nešto staro. Kliknite na igre i zabavite se.
Pronađite skrivenu riječ i otkrijte dan u tjednu.
Kraj radnog tjedna došao je opet
ako spreman si za vikend daj nekom pet.
Zaigrajte kviz i ponovite dane u tjednu.
U subotu 21.3.2020. obilježava se Svjetski dan osoba s Down sindromom. Pogledajte prezentaciju i učite o različitosti, jedinstvenosti i prihvaćanju. Pridružite se izazovu čarapa i sutra navucite dvije različite čarape u znak podrške osobama s Down sindromom. Zabavite se i uz ovaj memori.
Uživajte u vikendu i prvom danu proljeća.
Pozdravlja vas uči Margareta.

# data[].attributes.body
Dragi moji produženci nadam se da vam TV nastava nije prenaporna i da pažljivo slušate svoju učiteljicu Đurđu. Ako ste obavili sve današnje obveze vrijeme je za kreativni produženi boravak.
Danas obilježavamo Dan očeva. Ovdje možete naći zanimljive prijedloge kako da svojim očevima uljepšate njihov dan.
Zaposlite svoje vrijedne ručice i crtajte, bojajte, režite i ljepite.
A dok se tata divi vašem iznenađenju vi poigrajte naše razbrčkane rečenice te na taj način ponovite pravilan redoslijed riječi u rečenici.
Ostanite lijepi, pametni i odgovorni.
Tatama sretan dan, a vama najveći zagrljaj od uči Margarete.

# data[].attributes.body
Dragi moji,
sigurna sam da ste se do sada već i umorili i odmorili. Ja vas danas neću puno gnjaviti :)
Sutra 19.3. obilježava se Dan lastavica pa smo učiteljica Silvija, učitelj Sergej i ja za sve naše produžence pripremili jednu malu vježbu iz hrvatskog jezika.
Otvorite ovdje, pažljivo pročitajte tekst s lijeve strane (barem dva puta), a potom na desnoj strani odgovorite na pitanja.
Nadam se da vam neće biti preteško. Nakon što ste obavili sve zadatke predviđene za današnji dan, ugasite računala, mobitele i tablete te zaigrajte s ukućanima neku svima vam dragu društvenu igru i poslušajte pjesmu iz mladosti vaših baka i djedova :)
Ostanite mi lijepi, pametni i odgovorni.
Ogroman poljubac od vaše uči.

# data[].attributes.body
Dragi moji produženci nadam se da vas je vaša TV učiteljica Đurđa danas mnogo toga naučila. Sigurna sam da ste već odradili sav posao koji su vam zadale vaše vrijedne razrednice.
Za danas vas od mene očekuju samo ŠAŠAVE REČENICE.
Zavrtite, smislite šašavu rečenicu i nasmijte se do suza. Tri najšašavije sutra nakon TV nastave napišite u komentar ispod ili zapišite u svoje bilježnice iz hrvatskog jezika.
Budite lijepi, pametni i odgovorni :)
Voli vas vaša uči Margareta

# data[].attributes.body
Za početak našeg virtualnog druženja odigrajte vama omiljenu igru, a potom u videu pogledajte kako izraditi zaštitnu masku za lice. Razmislite o tome zašto se zaštitne maske nose, tko ih mora imati i na koji način one štite nas i ljude oko nas. Svoje odgovore  slobodno podijelite u komentaru.

# data[].attributes.attachment_link.title
Kako napraviti jednokratnu zaštitnu masku za lice

# data[].attributes.body
Dragi moji učenici i roditelji,
ovo će biti naš komunikacijski kanal dok se ponovno ne nađemo u našoj veseloj učionici broj 7. Već sada mi jako nedostajete i bez vas je škola pretiha, ali društvena odgovornost prije svega.
Svakoga dana ovdje ćete naći zanimljive vježbice, igre ili preporuke za kreativno provođenje vremena.
Uživajte, učite, crtajte, pjevajte i vježbajte. Perite rukice i čuvajte svoje i tuđe zdravlje. Zaigrajte igru i podsjetite se kako to činimo.
Voli vas vaša uči Margareta